الضومين د النيڤو العلوي بالنڭليزية: Top-Level Domain اللي كايتختاصر ل TLD. بحال مثلا .com ؤلا .net ؤ غيرهم. هو واحد من الضومينات اللي كاينين ف أعلى نيڤو د الترتيب الهيراركي فالسيسطيم د سميات الضومينات بالنڭليزية: Domain Name System اللي كايتختاصر ب DNS د لانطيرنيط مباشرة من مور الضومين د الجدر.1 الضومينات د النيڤو العلوي كايتأنسطالاو ف القنت د الجدر root zone ديال بلاصة السمية namespace. أي البلاصة اللخرانية اللي ما خاوياش ديال سمية ضومين مكاليفي كامل Fully Qualified Domain Name. لا خدينا كا مثال الضومين www.example.com الضومين د النيڤو العلوي غايكون هو .com. المسؤولية ديال التسيير ديال أغلب الضومينات د النيڤو العلوي معطية لشي منظمات بالضبط من طرف الـICANN اللي كاتديريجي الـIANA اختصار د Internet Assigned Numbers Authority اللي كاتعني الهيئة ديال تفراق النماري د لانطيرنيط ؤ اللي مكلفة حتى ب قنت الجدر د DNS. فالأصل البلاصة ديال الضومين د النيڤو العلوي كانت مقسمة ل ثلاثة ديال الڭروپات: البلدان الصناف الكاطيڭوريات ؤ المنظمات المتعددة.2 واحد الڭروپ موقت أخر تزاد من بعد ؤ اللي مصاوب غا من الضومين اللولاني .arpa ؤ كان مديور غا على ود الطرانزيسيو ل سيسطيم د الضومينات تابت. من عام 2015 للفوق الـIANA بدات كاتقسم ضومينات النيڤو العلوي لبزاف د النواع ديال الڭروپات:3 - الضومينات د النيڤو العلوي ديال البنية التحتية ARPA: هاد الڭروپ تايتكون من ضومين واحد القنت د الباراميطرات تاع العناون ؤ التنعات. كاتسيرو IANA بالنيابة على الكليكة المكلفة بالهندسة د لانطيرنيط على ود شلا غراضات مدكورين فالمنشورات تاع الطلب د الكومونطيرات. - الضومينات د النيڤو العلوي العامة gTLD: الضومينات د النيڤو العلوي اللي فيها تلاتة ؤلا كثر تاع الحروف. - الضومينات د النيڤو العلوي العامة المطورقة grTLD: هاد الضومينات كايسيروها غا الريجيسطرات اللي معتامداهم الICANN بشكل رسمي. - الضومينات د النيڤو العلوي المرعية sTLD: هاد الضومينات كاتقتارحهم ؤ ترعاهم وكالات ؤلا منظمات خاصة ؤ اللي كاتصاوب ؤ تفرض القوانين اللي كاتضبط شكون ممكن يخدمهم TLD. التخدام كايتبازا على الطيماتيكات ؤ الكونصيبطات د الكومينوطي اللي عندها علاقة بيهم. هاد الضومينات كايسيروهم الريجيسطرات اللي معتامداهم الICANN بشكل رسمي. - الضومينات د النيڤو العلوي تاع كودات البلدان ccTLD: هادو عبارة على الضومينات المكونين من الكود د جوج حروف تاع البلدان ؤ الطيريطوارات. مع بعض الاستثناءات التاريخية الكود لكل قنت هو نيت الكود ISO 3166 تاع ديك البلاصة. - الضومينات د النيڤو العلوي تاع كودات البلدان المدولة IDN ccTLD: ccTLDs كايكون ب حروف ماشي لاتينية بحال مثلا: العربية الكريليك اليونانية العبرية الشينوية. - الضومينات د النيڤو العلوي تاع الطيسط tTLD: هاد الضومينات كايكونو مأنسطاليين ف .test على ود الغاراض د الطيسط فالسطاج د الديڤلوپمو د الـ IDN. هاد الضومينات ما موجودينش فالقنت د الجدر. البلدان كاينعتو ليها فالسيسطيم د سميات الضومينات بالكود ديال جوج حروف تاع ISO 4 واخا هاكاك كاينين شي استتناءات بحال مثلا .uk. داكشي لاش هاد الڭروپ كايعيطو ليه ب الضومينات د النيڤو العلوي تاع كودات البلدان. من عام 2009 للفوق الدول اللي عندها سيسطيمات د الكتابة ما مبنياش على الحرف اللاتيني ممكن ليها تطلب تدخل للڭروپ تاع الضومينات د النيڤو العلوي تاع كودات البلدان المدولة ؤ اللي كاتأفيشا فالتخديمات تاع الخدايمي اللخراني بالحرف تاع لوغاتهم ولكن كاتكون مكتوبة بالPunycode ف DNS . الضومينات د النيڤو العلوي العامة شحال هادي الصناف Categories كانت مكونة من .gov .edu .com .mil .org ؤ .net من بعد تزادو بزاف ديال TLDs بحال مثلا .info ؤ .web ؤ .xyz. - Postel Jon March 1994. Domain Name System Structure and Delegation. Network Working Group. doi:10.17487RFC1591. تطالع عليه ب تاريخ 7 فبراير 2011. This memo provides some information on the structure of the names in the Domain Name System DNS, specifically the top-level domain names; and on the administration of domains. - Postel J. Reynolds J. October 1984. Domain Requirements. Request for Comments. Network Working Group. doi:10.17487RFC0920. تطالع عليه ب تاريخ 7 فبراير 2011. - IANA root zone database. IANA.org. Internet Assigned Numbers Authority. تطالع عليه ب تاريخ 2015-11-10. - Codes for the Representation of Names of Countries, ISO-3166, International Organization for Standardization. May 1981